# OTVORENA PRVA LIDL PRODAVNICA U BAČKOJ PALANCI

**Nakon svečanog presecanja vrpce, na adresi Kralja Petra Prvog 123, sa radom je počela prva Lidl prodavnica u Bačkoj Palanci. Tačno u 8.00 časova, nakon obraćanja predsednika opštine Branislava Šušnice i predstavnika Lidla, potrošači su imali priliku da se uvere u jedinstveno iskustvo kupovine u ovom savremenom diskontu.**

„Uzbuđeni smo što je ovog jutra Lidl tim u Bačkoj Palanci, kog čini oko 30 novih kolega, dočekao prve potrošače i uspešno ih uslužio. Uvereni smo da će ono što Lidl nudi – veliki broj parking mesta, oko 1.800 domaćih i stranih proizvoda na rafovima, brze kase i još mnogo toga, učiniti da ovaj Lidl vrlo brzo postane omiljeno mesto Bačkopalančana za svakodnevnu kupovinu“, izjavila je **Martina Petrović, rukovodilac Korporativnih komunikacija u Lidlu Srbija.**

**Predsednik opštine Bačka Palanka, Branislav Šušnica,** napomenuo je da je opština doprinela izgradnji saobraćajne i komunalne infrastrukture u neposrednoj blizini, kao i da su Javno komunalno preduzeće i Lidl podelili troškove izvedenih radova izgradnje kanalizacije atmosferskih voda.

„Predanim radom i saradnjom prilikom otvaranja Lidla, opština Bačka Palanka pokazala je da je efikasan servis, kako građana, tako i privrede. Očekujem da će otvaranje ove prodavnice pospešiti konkurenciju, a potrošačima pružiti širi asortiman robe i usluga, ali i niže cene“, istakao je Šušnica.

Od pomenutih 1.800 artikala koji predstavljaju pažljivo odabran Lidl asortiman, više od trećine čine proizvodi srpskih dobavljača, od kojih neke Lidl promoviše i kroz svoj **novi brend** ***S ljubavlju, domaće***. Ono što je takođe novost u Lidl ponudi, jeste **Deluxe premium, praznični asortiman** prehrambenih proizvoda koji se od danas nalazi u svim Lidl prodavnicama širom Srbije, kao i u Bačkoj Palanci. Ekskluzivna Deluxe linija proizvoda nesvakidašnjih ukusa obuhvata različite vrste sireva i pršuta, pasti, maslinovih i ulja bundeve i aromatičnih dodataka jelima. Pored toga, tu su i inspirišuće poslastice, spremne za serviranje, poput krem brulea, čokoladnih profiterola ili čokoladnih kremova iz ograničene serije.

Pored sjajne ponude prehrambenih i drugih proizvoda, kompanija Lidl Srbija je **u znak podrške i društvene odgovornosti prema lokalnoj zajednici** rešila da doprinese i boljitku kvaliteta života stanovnika Bačke Palanke, pa je tako ovim povodom stara pešačka staza u širini parcele na kojoj se prodavnica nalazi rekonstruisana, a posađeno je i 30 stabala lišćara na parceli, radi ulepšavanja i ozelenjavanja sredine. Takođe, kompanija Lidl je pripremila i posebno iznenađenje za nove mame i njihove bebe u Bačkoj Palanci - „Bebinu čarobnu kutiju“. U okviru projekta „Taši-taši“, koja se realizuje u saradnji sa kompanijom Apello, sve mame iz Bačke Palanke, čije se bebe rode nedelju dana od dana otvaranja Lidla, od 4. do 12. novembra, obići će patronažna sestra i doneti poklon-kutiju visokokvalitetnih proizvoda za negu kože Lidl brendova „Cien“, „Lupilu“ i „Siempre“. Radno vreme Lidl prodavnice je od 8 do 22 časa svakog dana u nedelji, uz povećanu kontrolu poštovanja epidemioloških mera, te se mole svi potrošači da nose maske i slušaju instrukcije kovid redara.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.500 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 56 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)